รบกวนสอบถามคุณหน่อยครับ ผมรถชนทำให้กระดูกซี่โครงซ้ายซี่ที่3-5หักและปอดรั่วครับ ผ่านมา25วัน เวลานอนตะแคงยังเจ็บ,นั่งสักพักปวดบริเวณด้านหลังมาก,จะออกแรงนิดหนึ่งก็เจ็บบริเวณซี่โครงและหลัง,เดินเร็วๆยังรู้สึกปวด กินยาแก้ปวดและยาคลายกล้ามเนื้อตลอดครับ อาการแบบนี้ผมควรต้องพักรักษาตัวก่อนไหมครับ เวลาขี่รถไปทำงานจะส่งผลให้แผลหายช้าไหมครับ ขอบมากๆครับ
สวัสดีครับ อาการกระดูกซี่โครงหัก ต้องใช้เวลาอย่างน้อย 4-6 สัปดาห์ กว่ากระดูกและกล้ามเนื้อจะฟื้นฟูกลับสู่สภาพเดิมครับ ดังนั้น ช่วงนี้จึงยังมีอาการปวด เวลาเอี้ยวหรือขยับตัวได้ หากเป็นไปได้ ควรหลีกเลี่ยงกิจกรรมที่ต้องใช้แรงหนัก หรือต้องเอี้ยวตัวไปมาครับส่วนเรื่องการทำงานนี้ ขึ้นอยู่กับลักษณะงานด้วยครับ หากเป็นงานนั่งโต๊ะในออฟฟิศ ก็ไม่น่าจะมีปัญหาอะไร เพียงแต่เวลาลุกเดิน ก็ต้องค่อยๆทำ เพื่อหลีกเลี่ยงอาการปวดครับ แต่ถ้าเป็นงานที่ต้องยกของ ต้องขับรถออกนอกสถานที่บ่อยๆ หรือ งานด้านกีฬา ก็คงต้องลางานไปก่อน จนกว่ากระดูกจะติดดีทั้งหมดครับสุดท้ายนี้ ก็ขอให้ไปตรวจตามที่แพทย์นัดครับ และพึงระวังว่า หากยังมีอาการปวดมากจนทนไม่ไหว หรือ มีหายใจหอบเหนื่อยร่วม ก็ควรจะพบแพทย์ เพราะอาจเป็นสัญญาณว่าอาจมีปอดรั่วอีกครับ